
ACTA DE LA SESSIÓ DE LA JUNTA DE GOVERN LOCAL 

DEL DIA 18 DE JULIOL DE 2023
IDENTIFICACIÓ DE LA SESSIÓ 
Núm. JGL2023000009
Caràcter: Sessió ordinària

Data: 18 de juliol de 2023
Hora d’inici: 08:00 h

Hora de fi: 08:25 h 
Lloc: Ajuntament de Tremp

ASSISTENTS

Presidenta:

Sílvia ROMERO GALERA
Regidors:
Jaime César CATALAN GARCIA

Maria Alba MORÉ CARRERA

Carlos TRINIDAD ORTEGA

Sandra HERVÁS MARCO
Secretari:

Joan CASTELLS i BAULIES
ABSENTS

Ha excusat la seva absència:
Cap.
No han excusat la seva absència:

Cap.

QUÒRUM

Per a la vàlida constitució de la Junta de Govern Local és  necessària l’assistència de la majoria absoluta dels seus membres. En conseqüència és necessària la presència de 3 dels 5 que en formen part. Així mateix és obligatori que l’alcaldessa de l’Ajuntament o la persona que la substitueixi i el secretari de la Corporació o funcionari que el substitueixi, hi siguin presents.

En conseqüència, atesa l’assistència de l’alcaldessa, 4 regidors/es membres de la Junta i el secretari de l’Ajuntament, es constata l’existència de quòrum i la presidenta inicia la sessió.

ORDRE DEL DIA:
1.- EXP. X2023001974. APROVACIÓ ACTA ANTERIOR DEL DIA 04.07.2023
2.- EXP. X2023001859. NOMENAMENTS I DELEGACIONS DELS REGIDORS, CORPORACIÓ 2023-2027. JUNTA DE GOVERN LOCAL: COMPETÈNCIES. ACCEPTACIÓ
3.- EXP. X2022001307. LLICÈNCIA URBANÍSTICA CARRER SANT ROC, NÚM. 10 DE TREMP

4.- INFORMES, PRECS I PREGUNTES
DESENVOLUPAMENT DE LA SESSIÓ

PRIMER: EXP. X2023001974. APROVACIÓ ACTA ANTERIOR DEL DIA 04.07.2023
Data de l’acta que se sotmet a aprovació: 04.07.2023 (EXP. X2023001974)

Membres presents durant la votació: 5.
Vots a favor: 5.
Acord: Aprovar l’acta de referència
SEGON: EXP. X2023001859. NOMENAMENTS I DELEGACIONS DELS REGIDORS, CORPORACIÓ 2023-2027. JUNTA DE GOVERN LOCAL: COMPETÈNCIES. ACCEPTACIÓ

La Junta de Govern Local acorda, per unanimitat dels 5 membres presents dels 5 que la componen, aprovar la proposta d’acord núm. 2023/07-062, de juliol de 2023, amb el text següent:

“De conformitat amb el que disposen els articles 23 de la Llei 7/1985, de 2 d’abril, reguladora de les bases del règim local (LRBRL); 54 i 112 del Decret Legislatiu, 2/2003, de 28 d’abril, pel qual s’aprova el Text refós de la Llei municipal i de règim local de Catalunya (TRLMRLC); 52, 53, 112 i 113 del Reial decret 2568/1986, de 28 de novembre, pel qual s’aprova el Reglament d’organització, funcionament i règim dels ens locals (ROF), i resta de normes d’aplicació; l’alcaldessa, per Decret de l’Alcaldia núm. 2023DECR001044 de 23.06.2023, va determinar el règim de sessions, va efectuar la delegació d’atribucions de l’Alcaldia en favor de la Junta de Govern Local que hi consten, i en va nomenar els seus membres, i en va donar compte al Ple municipal en la seva sessió extraordinària del dia 03.06.2023.

La nova Junta de Govern Local es va declarar constituïda en la seva sessió de 04.07.2023, en la qual també va prendre coneixement del seu règim de sessions i normes de funcionament, i  va determinar i acceptar les seves atribucions.

Amb posterioritat, l’alcaldessa per Decret de l’Alcaldia núm. 2023DECR001187 de 13.07.2023, ha efectuat una nova delegació de competències de l’Alcaldia en favor de la Junta de Govern Local que hi consten i que amplien les de caràcter específic atorgades en la seva resolució anterior de 23.06.2023 esmentada anteriorment. Resumint i estructurant en aquest nou decret de l’Alcaldia totes les competències que la nova Junta de Govern Local te atribuïdes.

Vist el que preveu l’article 114 del ROF.

La Junta de Govern Local, acorda:

PRIMER:  Acceptar la delegació d’atribucions o competències efectuada per l’Alcaldia en la Junta de Govern Local d’acord amb els decrets d’Alcaldia esmentats, i, en conseqüència, determinar que aquesta junta de govern ostenta les següents atribucions o competències:

“De conformitat amb l’article 53 del ROF la Junta de Govern Local exercirà la competència que li és pròpia i indelegable d’assistència permanent a l’alcaldessa en l’exercici de les seves atribucions.

Amb caràcter específic l’alcaldessa delega en la Junta de Govern Local l’exercici de les competències següents:

URBANISME I MEDI AMBIENT:

· Les aprovacions dels instruments de desenvolupament del planejament general, no expressament atribuïdes al Ple.

· Les aprovacions dels instruments de gestió urbanística 

· Les aprovacions dels projectes d'urbanització i dels complementaris.

· L’aprovació de convenis urbanístics que no siguin competència del Ple.
· La resolució de les llicències urbanístiques d’obres majors i les serves pròrrogues.

· La resolució de les llicències urbanístiques de parcel·lació.

· La resolució de les llicències d’usos i obres provisionals.

· La resolució dels expedients dels projectes de les actuacions específiques d'interès públic en sol no urbanitzable.

· La resolució dels expedients d’infraccions urbanístiques greus.
· L’assabentat de les comunicacions prèvies d’inici d’activitat d’habitatge d’ús turístic.
· La resolució dels expedients d’activitats subjectes a l’Annex II de la Llei 20/2009, de 4 de desembre, de prevenció i control ambiental de les activitats de Catalunya.
SERVEIS:

· La resolució dels expedients de recuperació de drets funeraris sobre sepultures, nínxols o panteons dels cementiris municipals.

· La resolució dels expedients d’autorització i transmissió dels drets funeraris sobre sepultures, nínxols o panteons dels cementiris municipals.

· La resolució dels expedients d’autorització de càrrega de vehicles elèctrics a les estacions de recàrrega de titularitat municipal.

RECURSOS HUMANS:

· L’aprovació de l’oferta pública d’ocupació d’acord amb el pressupost i la plantilla aprovats pel Ple

· L’aprovació de les bases i les convocatòries de les proves de selecció i concurs de provisió de llocs de treball de personal funcionari de carrera i de personal laboral fix.

RÈGIM JURÍDIC:

· L’aprovació, modificació i pròrroga dels convenis i altres instruments de cooperació o de col·laboració a subscriure amb subjectes de dret públic o subjectes de dret privat, excepte aquells que tinguin per objecte matèries que siguin competència del Ple o que el seu import superi el 10 per cent dels recursos ordinaris del Pressupost.
· La resolució, en via administrativa, de les accions, reclamacions o recursos de qualsevol naturalesa que s’interposin contra els actes dictats per la Junta de Govern Local en ús de les atribucions delegades.
· La resolució dels procediments sancionadors per comissió d’infraccions lleus, greus i molt greus per incompliment de les ordenances municipals i la resta de legislació aplicable als ens locals en general, no expressament atribuïdes a altres òrgans municipals o supramunicipals, llevat les relatives a infraccions en matèria de trànsit.

ACCIÓ SOCIAL:

· La resolució de les targetes d’aparcament, en les seves modalitats de titular conductor o no conductor, per a persones amb dificultats de mobilitat.

SUBVENCIONS:

· L’aprovació de les bases específiques, la convocatòria i la resolució de subvencions en els termes fixats per a cada exercici en les bases d’execució del Pressupost.

· L’aprovació dels convenis d’atorgament de subvencions nominatives.

PATRIMONI:

· L’aprovació dels expedients i l’adjudicació de concessions sobre els béns de domini públic local i l’adquisició de béns immobles i drets subjectes a la legislació patrimonial i l’alienació del patrimoni quan el pressupost base de licitació; en els termes que defineix l’article 100.1 de la Llei 9/2017, de 8 de novembre de contractes del sector públic; no superi el 10 per 100 dels recursos ordinaris del pressupost ni l’import de de tres milions d’euros. Queden exclosos de la present delegació el actes d’incoació dels expedients i els derivats de l’execució dels contractes, i els que afectin a béns de valor històric artístic, aquests darrers corresponen al Ple
· La  declaració  de  béns  com  a  no  utilitzables, de conformitat amb el que preveu l’article 13 del Decret 366/1988, de 17 d'octubre, pel qual s’aprova el Reglament de patrimoni dels ens locals.

· L'acceptació de béns a títol lucratiu de caràcter incondicional, de conformitat amb el que preveu l’article 31  del  Decret  366/1988,  de  17  d'octubre, pel qual s’aprova el Reglament  de  patrimoni dels  ens  locals, així com l’acceptació de la cessió obligatòria i gratuïta efectuada  de  manera anticipada  de  béns  afectats  per  sistemes  urbanístics  pel  planejament,  de  conformitat  amb  la normativa urbanística.

Amb caràcter general l’alcaldessa delega en la Junta de Govern Local l’exercici d’aquelles competències susceptibles de delegació. La delegació efectiva d’aquestes competències s’entendrà efectuada per la inclusió a l’ordre del dia de la sessió corresponent de qualsevol d’aquests assumptes acomplint el previst als articles 52 i 53 del ROFRJEL. 

Les atribucions delegades s’hauran d’exercir per la Junta de Govern Local en els termes i dintre dels límits d’aquesta delegació, no essent susceptible de ser delegades a altre òrgan.

Els acords que s’adoptin per delegació s’entendran dictats per l’alcaldessa com  titular de la competència originària i abasta la possibilitat de dictar actes administratius propis de l’Alcaldia.

Així mateix l’alcaldessa podrà delegar puntualment qualsevol altra competència que no sigui indelegable. En aquest casos serà suficient amb la seva inclusió a l’ordre del dia, en compliment a l’article 44 en relació amb el 52 i 53 del ROFRJEL.

Tots els acords presos per la Junta de Govern Local per delegació de l’alcaldessa han d’indicar expressament la competència en que actua, fent constar en la proposta d’acord i en l’acord la locució “fent ús de les facultats delegades per l’alcaldessa”.”

TERCER: EXP. X2022001307. LLICÈNCIA URBANÍSTICA CARRER SANT ROC, NÚM. 10 DE TREMP

La Junta de Govern Local acorda, per unanimitat dels 5 membres presents dels 5 que la componen, aprovar la proposta d’acord núm. 2023/07-060, de juliol de 2023, amb el text següent:

“Vista la llicència d’obres presentada que es detalla a continuació i de conformitat amb l’informe tècnic municipal.

OBRA MAJOR

1) Rehabilitacions ordinàries

EXP.: X2022001307

RAO: SNS
SITUACIÓ: C. Sant Roc, núm. 10 de Tremp

DESCRIPCIÓ: Projecte de rehabilitació de forjats i coberta d’habitatge unifamiliar entre mitgeres, segons document tècnic pel JSC amb número de Col·legiat núm. 789 i número de visat 202300259 del Col·legi Oficial d’Aparelladors i Arquitectes tècnics de Lleida de data 23 de març del 2023.

REFERÈNCIA CADASTRAL: 6107633CG2760N0001QO

TÈCNIC: JSC
PRESSUPOST OBRA: 27.551,05 €

PRESSUPOST LIQUIDACIÓ ICIO: 27.301,05 €

Atès que la documentació presentada en data 1 de juny del 2022 i amb registre d’entrada E2022004031, en data 23 de febrer de 2023 i amb registre d’entrada E2023001687 i en data 28 de març del 2023 i amb registre d’entrada E2023002690, s’ajusta al que es determina a la clau 2a, plurifamiliar entre mitgeres, alineada a vial (200 m2) en el Pla d’Ordenació Urbanístic Municipal de Tremp, publicat al DOGC núm. 6249 de data 8 de novembre del 2012.
Atès que l’article 123.c i 123.g i h del POUM de Tremp regula els paràmetres urbanístics per a la clau 2a, tot especificant que la tipologia de les obres previstes en el projecte, de reforma estructural d’un edifici entre mitgeres sense condicionament interior, aquestes no tenen cap afectació sobre els paràmetres d’ocupació i edificabilitat del solar, i en conseqüència la sol·licitud objecte de la present llicència no modifica cap dels condicionants urbanístics determinats per aquesta clau.

Atès que pel que fa al compliment de la parcel.la mínima i d’acord amb la disposició transitòria tercera, la parcel·la es edificable tot i que les dimensions i superfície es inferior a la mínima, al tractar-se d’un solar existent anterior a l’aprovació del POUM.

Atès que pel que fa al compliment del nombre màxim d’habitatges i al tractar-se d’una edificació existent que compleix amb el planejament existent i en el que no es modifiquen els paràmetres d’ocupació, edificabilitat ni volumetries exteriors, cal especificar que el document tècnic que serveis de base per aquesta autorització,  consisteix en la substituir dels forjats i no es preveu una nova distribució interior.

Atès que en data 26 de juliol del 2022 l’arquitecte municipal va emetre l’informe desfavorable, tot informant que per tal de continuar la tramitació de l’expedient caldria presentar la documentació que es detalla a continuació:

“...

· Projecte d'enderroc interior d'habitatge unifamiliar entre mitgeres, signat per tècnic competent i visat pel Col·legi professional corresponent. En aquesta memòria, cal indicar com es farà per tal de mantenir la coberta si tal i com s’indica s’enderroquen totes els forjats. Igualment, caldrà indicar com es farà per tal d’evitar que les aigües de la pluja puguin acumular-se a l’interior de l’habitatge i danyar a les edificacions veïnes. 

· Cal revisar l’estudi bàsic de seguretat i salut i s’ha d’indicar les dades que corresponent al present projecte (número màxim d’operaris, número de jornades de treball previst, constructor que assumeix l’obra.... Així mateix, cal tenir en compte l’amplada del carrer de cara a les possibles ocupacions de via.

· Assumeix de la direcció d’obres, signada per tècnic competent i visada pel Col·legi professional corresponent

...”

Atès que en data 25 d’octubre del 2022 i amb registre de sortida S2022004658 i S2022004659 es va comunicar al tècnic redactor i al promotor de les obres la necessitat d’esmenar les deficiències esmentades en el paràgraf anterior

Atès que en data 23 de febrer del 2023 i amb registre d’entrada E2023001687 i en data 28 de març del 2023 i amb registre d’entrada E2023002690 el SNS, aporta la documentació que es detalla a continuació, la qual canvia substancialment l’àmbit del projecte anterior:

· Projecte de rehabilitació de forjats i coberta d’habitatge unifamiliar entre mitgeres, segons document tècnic pel JSC amb número de Col·legiat núm. 789 del Col·legi Oficial d’Aparelladors, Arquitectes Tècnics i Enginyers de l’Edificació de Lleida i amb número de visat 202300359 de data 23 de març de 2023. Aquest projecte incorpora el corresponent estudi de seguretat i salut i la gestió de residus.

· Assumeix de la direcció d’obres del Projecte de rehabilitació de forjats i coberta d’habitatge unifamiliar entre mitgeres, segons document tècnic pel JSC amb número de Col·legiat núm. 789 del Col·legi Oficial d’Aparelladors, Arquitectes Tècnics i Enginyers de l’Edificació de Lleida i amb número de visat 202300359 de data 23 de març de 2023.

· Nota d’encàrrec del Projecte de rehabilitació de forjats i coberta d’habitatge unifamiliar entre mitgeres, segons document tècnic pel JSC amb número de Col·legiat núm. 789 del Col·legi Oficial d’Aparelladors, Arquitectes Tècnics i Enginyers de l’Edificació de Lleida i amb número de visat 202300359 de data 23 de març de 2023.

· Pla únic de caràcter general de treball amb amiant per operacions de curta duració amb presentació irregular o no programables en el temps, per part de l’empresa Sergi Nus, S.L.

· Carta d’acceptació del gestor de residus, degudament signada.

Atès que segons la fixa C1-006 Carrer de Sant Roc, el conjunt del carrer de Sant Roc està declarat com a Bé Cultural d’Interès Local, amb un grau de protecció ambiental i conservació de façanes i elements d’imatge exterior, que impedeix l’alteració substancial de l’aspecte exterior i la protecció de façana la qual cosa implica la protecció dels elements estructurals i volumètrics  de la crugia que suporta la façana protegida, tot especificant que en aquest edifici en concret, el nivell d’intervenció permès es el a, rehabilitació.

Atès que al document tècnic presentat no es preveu cap tipus de treballs que puguin afectar els colors o acabats de façana i, en conseqüència no es necessari justificar el compliment de l’Annex 3. Ordenances Complementaries. Carta de colors que incorporada el POUM de Tremp. 

Atès que al projecte presentat s’aporta associat l’estudi de gestió de residus on s’indica que es generaran 10 Tones de residus provinents de l’excavació i 8,6 Tones provinents de residus de la construcció, tot especificant que s’ha aportat el document d’acceptació signat per un gestor de residus autoritzat, on hi consta el codi de gestor, el domicili de l’obra i l’import rebut en concepte de dipòsit per a la posterior gestió, d’acord amb la legislació vigent en matèria de gestió de residus de la construcció, obligatori per a obtenir la corresponent llicència urbanística, d’acord amb el Reial Decret 210/2018, de 6 d’abril, pel qual s’aprova el Programa de prevenció i gestió de residus i recursos de Catalunya (PRECAT20).

Atès que tal com preveu l’article 102.1 del Reial decret legislatiu 2/2004, de 5 de març, pel qual s'aprova el text refós de la Llei Reguladora de les Hisendes Locals l’impost sobre construccions, instal·lacions i obres (ICIO) s’haurà de calcular sobre el cost real i efectiu de la construcció, quedant exempt els conceptes de seguretat i salut, gestió de residus i control de qualitat i en conseqüència el pressupost per a la liquidació de l’ICIO serà  27.201,05 €.

Atès que l’arquitecte municipal en data 13 de juliol del 2023 ha emès l’informe favorable amb el condicionats que constant a la part dispositiva d’aquest acord.

Es fa constar que a l’expedient consta l’informe de Secretaria degudament signat als efectes previstos per l’article 179.1.b del TRLMRLC, en relació amb l’article 173 i 175 del Reial Decret 2568/1986, de 28 de novembre, pel qual s’aprova el Reglament d’organització, funcionament i règim jurídic dels ens locals (ROF) i l’article 188.3 del Decret Legislatiu 1/2010, de 3 d’agost, pel qual s’aprova el Text Refós de la Llei d’urbanisme.

De conformitat amb els articles 21.1.q i 21.3 de la Llei 7/1985, de 2 d’abril, reguladora de les bases de règim local (LRBRL), 53.1.r i 53.3 del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya (TRLMRLC) i resta de legislació aplicable. La competència per prendre aquest acord és de l’alcaldessa, no obstant això es pot delegar a la Junta de Govern Local. En conseqüència: 

La Junta de Govern Local, fent ús de les facultats delegades per l’alcalde,  acorda:

PRIMER: Concedir la llicència urbanística esmentada.

SEGON: La llicència es concedeix amb els següents condicionants generals:

- S’entén concedida salvats els drets de tercers, sens detriment del dret de propietat.

- Si s’escau caldrà complir els condicionants que constin a l’expedient, els quals en aquest acte s’aproven i es notificaran al sol·licitant.

- Tots els elements públics que resultin malmesos com a conseqüència de les obres objecte de la llicència, seran reposats per compte i a càrrec del sol·licitant i en un termini immediat.

- L’execució de les obres està sotmesa al compliment del Pla d’Ordenació Urbanístic de Tremp, publicat al DOGC núm. 6249 de data 8 de novembre del 2012, a les condicions habituals, a les previstes a les Ordenances Municipals i en la resta de les disposicions sanitàries, de seguretat o d’altres establertes en les disposicions vigents.

- Caldrà satisfer els imports que consten a l’expedient i en aquest acte s’aproven, corresponents a les liquidacions de la taxa per l’atorgament de llicències urbanístiques (Ord. Fiscal 4.4).

- La liquidació de l’impost sobre construccions i instal·lacions, es considera provisional i l’Ajuntament es reserva el dret d’inspeccionar les obres a fi de practicar la liquidació definitiva de l’impost i el seu ajust a la llicència que les empara.

- La llicència caducarà, sense necessitat de cap advertiment més, en els següents supòsits: a) A l’any de la notificació del seu atorgament si no han estat iniciades les obres autoritzades. b) com a conseqüència d’una interrupció de les obres de més de sis mesos, seguits o alterns. c) Als 3 anys des de la notificació del seu atorgament si no estan finalitzades.

- Les obres s’hauran d’executar-se tal com les preveu el projecte o document tècnic que ha servit de base per a la concessió de la llicència, el qual es conservarà una còpia a l’Ajuntament. Qualsevol variació ulterior que s’hi pretengui introduir, caldrà comunicar-la a l’Ajuntament i si s’escau sol·licitar la corresponent llicència.

- Segons acord pel Ple de l’Ajuntament de Tremp de data 25-06-2008 s’haurà de facilitar a l’ajuntament mitjançant un document signat pels tècnics directors de l’obra i el promotor l’acompliment dels paràmetres en base als que es va atorgar la llicència, durant l’execució de la mateixa (alçada dels forjats, alçada total, fondària, balcons i cossos volats  etc.). El fet de no facilitar aquesta informació  pel termini establert legitimarà l’Ajuntament per suspendre immediatament l’execució de les obres. 

- Finalitzades les obres caldrà notificar la finalització de les obres a l’Ajuntament i presentar el certificat de final d’obra que justifiqui la seva adequació a la llicència atorgada degudament signat.

TERCER: Informar al promotor de les obres que tal com consta a l’informe de l’arquitecte municipal de data 13 de juliol del 2023 aquesta llicència d’obres només inclou els treballs de reforma estructural d’un habitatge existent entre mitgeres, que es troba actualment en desús, de planta baixa i tres plantes pis, que consisteix en la substitució integral de tots els forjats i també la execució d’una nova coberta,  en cap cas es preveu habilitar de nou aquest habitatge ja que no es duu a terme cap distribució interior, tot advertint, que no s’autoritza a fer obres d’augment de volum o de caràcter estructural en l’edifici més enllà de les previstes en el document tècnic presentat, i, en el cas de que sigui necessari qualsevol canvi respecte el treballs autoritzats, caldrà comunicar-ho a l’Ajuntament i tramitar la corresponent ampliació de la llicència d’obres si s’escau.

QUART: Advertir al promotor que tal com consta a l’informe de l’arquitecte municipal de data 13 de juliol del 2023, que en el projecte presentat, en cap cas es preveu habilitar de nou aquest habitatge, ja que no es duu a terme cap distribució interior, en conseqüència qualsevol treball que s’hagi de dur a terme en aquest sentit serà objecte de la pertinent sol·licitud de llicencia urbanística i acompanyada de la documentació que sigui exigible.

CINQUÈ: Advertir al promotor que tal com consta a l’informe de l’arquitecte municipal de data 13 de juliol del 2023 la documentació presenta no preveu cap alteració pel que fa als acabats i colors de façana, tot informant que, ens cas de pintar-la i/o de canviar la gamma de color actual, s’haurà de comunicar als Serveis Tècnics de l’Ajuntament el color escollit d’acord amb l’ordenança complementària Annex 3. Carta de colors, incorporada al POUM de Tremp i caldrà sol·licitar la corresponent ampliació de la llicencia.

SISÈ: Aprovar la liquidació provisional de l'Impost sobre Construccions, Instal·lacions i Obres i taxes administratives amb el següent detall:

	PRESSUPOST
	ICIO- Ord. Fiscal 2.3
	TAXA - Ord. Fiscal 4.4
	IMPORT

	       27.301,05 € 
	734,40 €
	     106,55 € 
	     840,95 € 


SETÈ: Notificar aquesta resolució a les persones interessades.” 

QUART: INFORMES, PRECS I PREGUNTES
No n’hi ha cap.
I sense més assumptes a tractar, l’alcaldessa dona per finalitzada la sessió, i en compliment de l’article 110 esmentat estenc aquesta acta.

Dono fe del seu contingut.

EL SECRETARI





Vist i plau      

L’ALCALDESSA
Signat electrònicament

